Diari Oficial de la Generalitat Valenciana


Sumari del DOGV 7130, del 14-10-2013 (2013/9803)

Resolució de 7 d'octubre de 2013, de la Direcció General de Qualitat Ambiental, de remissió d'expedient i citació als interessats en el procediment ordinari 1/000203/2013-B.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7130

Data del DOGV
:   14-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9803


Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Resolució de 7 d'octubre de 2013, de la Direcció General de Qualitat Ambiental, de remissió d'expedient i citació als interessats en el procediment ordinari 1/000203/2013-B. [2013/9803]  
Per acord del Tribunal Superior de Justícia de la Comunitat Valenciana, Sala Contenciosa Administrativa, Secció 1, dictat en el procediment referit, recurs contenciós administratiu interposat per l'Ajuntament de Cox contra el Decret del Consell número 81/2013, de 21 de juny, pel qual s'aprova definitivament el Pla Integral de Residus de la Comunitat Valenciana (PIRCV), publicat en el Diari Oficial de la Comunitat Valenciana número 7054 de 26 de juny de 2013, s'ordena a esta Administració pública la remissió a la sala de l'expedient administratiu a què es referix el recurs interposat, en compliment de l'article 48 de la Llei 29/1998, de 13 de juliol, Reguladora de la Jurisdicció Contenciosa Administrativa, la notificació de la resolució que acorda la remissió de l'expedient als que puguen resultar afectats per la interposició del recurs en l'expedient administratiu, i citar-los perquè puguen personar-se en les actuacions en el termini de nou dies, si els convé per dret, com a demandats, d'acord amb l'article 49 de la llei esmentada.  
  
De conformitat amb l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, la notificació es practicarà d'acord amb la llei que regula el procediment administratiu comú. Els articles 59.6 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú determinen els supòsits en què és procedent substituir la notificació per la publicació en el Diari Oficial de la Comunitat Valenciana.  
En compliment del que ha acordat la Sala, resolc:  
  
Primer  
Remetre al Tribunal Superior de Justícia de la Comunitat Valenciana - Sala Contenciosa Administrativa, Secció 1, còpia en suport digital de l'expedient administratiu seguit per a l'aprovació del Decret del Consell objecte del procediment ordinari número 1/000203/2013-B, acompanyada d'un índex autenticat dels documents que conté.  
  
  
Segon  
Notificar la resolució present, per mitjà de publicació en el Diari Oficial de la Comunitat Valenciana, als que puguen resultar afectats per la interposició del recurs, vist el caràcter general de la disposició jurídica recorreguda, i citar-los perquè puguen comparéixer en la via jurisdiccional i personar-se en el procediment ordinari 1/000203/2013-B, en el termini de nou dies a partir de la publicació d'esta resolució, si els convé per dret, com a demandats, degudament representats en la forma establida en els articles 23.2 i 23.3 de la Llei de la Jurisdicció Contenciosa Administrativa.  
  
València, 7 d'octubre de 2013.- El director general de Qualitat Ambiental: Vicente Tejedo Tormo.